इस बार भंग के रंग पर भी रहेगी नजर
मदनगंज-किशनगढ़| खेलनीसप्तमी के साथ होली की मस्ती परवान चढ़ने लगी है लेकिन मिठाई-नमकीन की मनुहार मानने से पहले भी ध्यान रख लें कि कहीं मिठाई खाते ही आप भांग के नशे में झूमने लगें। वजह, अजमेर जिला सहित किशनगढ़ उपखंड में ऐसे कई लोग, दुकानें हैं जो होली के लिए खास मिठाई, नमकीन बनाते हैं। इनमें भांग की मिलावट होती है। खाद्य विभाग इस बार मावा, गुलाल, हानिकारक रंग आदि के साथ ही भांगयुक्त मिठाई आदि की नजर रखेगा।
हालांकि आमतौर पर इन्हें वे ही लोग खाते हैं जो भांग पीने के अभ्यस्त हैं या इन मिठाइयों के शौकीन हैं। इनके मिलने का पता भी वे ही जानते हैं लेकिन इस खबर पर स्वास्थ्य विभाग सतर्क हो गया है। होली के मौके पर मिलावटी खाद्य पदार्थों की जांच करने के लिए विशेष अभियान शुरू कर रहा है। जिलेभर में जांच के लिए पांच टीमें बनाई गई है। इनमें से दो टीमें अजमेर शहर और बाकी टीमें किशनगढ़, ब्यावर, केकड़ी, मसूदा, सरवाड़, पुष्कर सहित अन्य क्षेत्रों में जांच करेंगी। ये टीमें मिठाई में खराब मावा, कैमिकल कलर आदि की जांच करने के साथ ही खासतौर पर भांग की मिलावट पर भी नजर रखेंगी। दुकानों पर बिकने वाली गुलाल की भी जांच होगी। ऐसी गुलाल पर विशेष नजर रखी जाएगी जिसमें घातक कैमिकल मिला हो जो सेहत के लिए नुकसानदेह हो।
सीएमएचओ के.के. सोनी का कहना है, अगर भांग की मिलावट वाले खाद्य पदार्थ मिले तो केवल जब्त होंगे वरना मुकदमा भी करवाया जाएगा।
भांगसेवन से बढ़ रहे डिप्रेशन रोगी: इंडियनकाउंसिल ऑफ मेडिकल एंड रिसर्च आईसीएमआर की एक मल्टी सेंटर स्टडी में प्रदेशभर के लगभग 50 हजार घरों में सर्वे किया गया। मेडिकल कॉलेज के मनोरोग विभागाध्यक्ष का कहना था कि खासतौर पर यह सामने आया कि परकोटे के भीतरी भांग सेवन रिवाज की तरह चल रहा है और युवा पीढ़ी भी इसकी चपेट में रही है।
hin_Deva hin_Deva hin_Deva hin_Deva hin_Deva